Projektas

Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2014 M. GEGUŽĖS 28 D. NUTARIMO NR. 484 „DĖL APSAUGOS SUTARTIES DĖL VEIKLOS APRIBOJIMŲ, KONKREČIŲ ŽEMĖS, MIŠKO IR VANDENS TELKINIO NAUDOJIMO SĄLYGŲ SUDARYMO TVARKOS APRAŠO IR APSAUGOS SUTARTIES DĖL VEIKLOS APRIBOJIMŲ, KONKREČIŲ ŽEMĖS, MIŠKO IR VANDENS TELKINIO NAUDOJIMO SĄLYGŲ FORMOS PATVIRTINIMO“ PAKEITIMO

Nr.

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2014 m. gegužės 28 d. nutarimą Nr. 484 „Dėl Apsaugos sutarties dėl veiklos apribojimų, konkrečių žemės, miško ir vandens telkinio naudojimo sąlygų sudarymo tvarkos aprašo ir apsaugos sutarties dėl veiklos apribojimų, konkrečių žemės, miško ir vandens telkinio naudojimo sąlygų formos patvirtinimo“ ir jį išdėstyti nauja redakcija:

„LIETUVOS RESPUBLIKOS VYRIAUSYBĖ

nutarimas

Dėl APSAUGOS SUTARČIŲ DĖL VEIKLOS APRIBOJIMŲ, KONKREČIŲ ŽEMĖS NAUDOJIMO SĄLYGŲ SAUGOMOSE TERITORIJOSE, EUROPOS EKOLOGINIO TINKLO „NATURA 2000“ TERITORIJOSE IR DĖL PRIVAČIOS SAUGOMOS VIETOVĖS SUDARYMO TVARKOS APRAŠŲ IR APSAUGOS SUTARČIŲ FORMŲ PATVIRTINIMO

Vadovaudamasi Lietuvos Respublikos saugomų teritorijų įstatymo 5 straipsnio 4 punktu, Lietuvos Respublikos Vyriausybė nutaria:

Patvirtinti pridedamus:

1. Apsaugos sutarties dėl veiklos apribojimų, konkrečių žemės naudojimo sąlygų saugomoje teritorijoje, Europos ekologinio tinklo „Natura 2000“ teritorijoje sudarymo tvarkos aprašą.

2. Apsaugos sutarties dėl veiklos apribojimų, konkrečių žemės naudojimo sąlygų saugomoje teritorijoje, Europos ekologinio tinklo „Natura 2000“ teritorijoje formą.

3. Apsaugos sutarties dėl privačios saugomos vietovės sudarymo tvarkos aprašą.

4. Apsaugos sutarties dėl privačios saugomos vietovės formą.“

Ministras Pirmininkas

Aplinkos ministras

PATVIRTINTA

Lietuvos Respublikos Vyriausybės
2014 m gegužės 28 d. nutarimu Nr. 484

(Lietuvos Respublikos Vyriausybės

2025 m. d. nutarimo Nr. redakcija)

APSAUGOS SUTARTIES DĖL VEIKLOS APRIBOJIMŲ, KONKREČIŲ ŽEMĖS NAUDOJIMO SĄLYGŲ SAUGOMOJE TERITORIJOJE, EUROPOS EKOLOGINIO TINKLO „NATURA 2000“ TERITORIJOJE SUDARYMO TVARKOS APRAŠAS

I SKYRIUS

BENDROSIOS NUOSTATOS

1. Apsaugos sutarties dėl veiklos apribojimų, konkrečių žemės naudojimo sąlygų saugomoje teritorijoje, Europos ekologinio tinklo „Natura 2000“ teritorijoje sudarymo tvarkos aprašas (toliau – Aprašas) nustato apsaugos sutarties dėl veiklos apribojimų, konkrečių žemės naudojimo sąlygų (toliau – apsaugos sutartis) saugomoje teritorijoje, Europos ekologinio tinklo „Natura 2000“ teritorijoje (toliau – „Natura 2000“ teritorija) sudarymo tvarką.

2. Apsaugos sutartis sudaroma siekiant nustatyti veiklos apribojimus, konkrečias žemės naudojimo sąlygas ir (ar) tvarkymo priemonių įgyvendinimą, kai žemė, miškas ar vandens telkinys yra saugomoje arba „Natura 2000“ teritorijoje.

3. Apraše vartojamos sąvokos apibrėžtos Lietuvos Respublikos saugomų teritorijų įstatyme, Lietuvos Respublikos žemės įstatyme, Lietuvos Respublikos specialiųjų žemės naudojimo sąlygų įstatyme.

II SKYRIUS

APSAUGOS SUTARTIES RENGIMAS IR DERINIMAS

4. Apsaugos sutartį su valstybinės žemės valdytojais sudaro Valstybinė saugomų teritorijų tarnyba prie Aplinkos ministerijos (toliau – Tarnyba), su privačios žemės savininkais ir naudotojais, kai privati žemė yra išnuomota arba naudojama panaudos sutarties pagrindu, – saugomų teritorijų direkcijos (toliau – Direkcija).

5. Apsaugos sutartis gali būti dvišalė arba trišalė:

5.1. Dvišalė apsaugos sutartis sudaroma tarp privačios žemės savininko ar valstybinės žemės valdytojo ir Tarnybos arba Direkcijos.

5.2. Trišalė apsaugos sutartis sudaroma, kai žemės naudotojas nėra privačios žemės savininkas ar valstybinės žemės valdytojas ir privatūs ar valstybiniai žemės, miško sklypai ir vandens telkiniai (kai apsaugos sutartis sudaroma dėl kraštovaizdžio, gamtos vertybių papildomų apsaugos ir naudojimo priemonių nustatymo arba apsaugos ir tvarkymo priemonių įgyvendinimo) jam yra išnuomoti arba su juo sudarytos panaudos sutartys, pagal Nekilnojamojo turto registre įregistruotas nuomos ar panaudos sutartis (toliau – privačios ar valstybinės žemės nuomininkas (panaudos gavėjas)). Trišalė apsaugos sutartis sudaroma tarp privačios žemės savininko ar valstybinės žemės valdytojo, privačios ar valstybinės žemės nuomininko (panaudos gavėjo) ir Tarnybos arba Direkcijos.

6. Apsaugos sutarties projektus pagal kompetenciją rengia ir privačios žemės savininkams ar valstybinės žemės valdytojams, privačios ar valstybinės žemės nuomininkams (panaudos gavėjams) teikia Tarnyba arba Direkcija.

7. Tarnyba arba Direkcija, valstybinės žemės valdytojui, privačios žemės savininkui ar naudotojui, kai privati žemė yra išnuomota arba naudojama pagal panaudos sutartį , pageidaujant, prieš oficialiai paštu arba elektroniniu paštu pateikdama apsaugos sutarties projektą, rengia išankstines konsultacijas su privačios žemės savininku ar valstybinės žemės valdytoju, privačios ar valstybinės žemės nuomininku (panaudos gavėju) dėl apsaugos sutarties sudarymo galimybių, planuojamų kraštovaizdžio, gamtos vertybių papildomų apsaugos ir naudojimo priemonių arba apsaugos ir tvarkymo priemonių įgyvendinimo ir apsaugos sutarties sąlygų tokia tvarka:

7.1. privačios žemės savininkui ar valstybinės žemės valdytojui, privačios ar valstybinės žemės nuomininkui (panaudos gavėjui) paštu arba elektroniniu paštu praneša apie pasiūlymą surengti išankstines konsultacijas, suderina siūlomo susitikimo vietą ir laiką;

7.2. išankstinių konsultacijų metu supažindina privačios žemės savininką ar valstybinės žemės valdytoją, privačios ar valstybinės žemės nuomininką (panaudos gavėją) su numatytomis saugoti gamtos vertybėmis, jų ekologiniais poreikiais, kraštovaizdžio vertybėmis, geriausia žinoma jų išsaugojimo praktika ir paaiškina apie geriausius numatytų saugoti gamtos vertybių apsaugos būdus;

7.3. išankstinių konsultacijų metu, privačios žemės savininko ar valstybinės žemės valdytojo, privačios ar valstybinės žemės nuomininko (panaudos gavėjo) pageidavimu, vietoje parodo numatytas saugoti gamtos vertybes (jeigu tuo metu tai įmanoma atsižvelgiant į šių gamtos vertybių gyvenimo ciklą ar kitas jų ypatybes), paaiškina, kaip jas atpažinti, informuoja apie jų gyvenimo ciklą ir kitas jų biologijos ir ekologijos ypatybes;

7.4. išankstinių konsultacijų metu paaiškina preliminarias privačios žemės savininko ar valstybinės žemės valdytojo, privačios ar valstybinės žemės nuomininko (panaudos gavėjo) galimybes laikytis saugotinų gamtos vertybių ekologinius poreikius atitinkančių išsaugojimo sąlygų, paaiškina apsaugos sutarties derinimo ir pasirašymo eigą.

8. Atsižvelgdami į išankstinių konsultacijų rezultatus, Tarnyba arba Direkcija parengia Lietuvos Respublikos Vyriausybės nustatytos formos apsaugos sutarties projektą. Apsaugos sutartis derinama ir pasirašoma tokia tvarka:

8.1. Tarnyba arba Direkcija sutarties projektą paštu arba elektroniniu paštu pateikia privačios žemės savininkui ar valstybinės žemės valdytojui, privačios ar valstybinės žemės nuomininkui (panaudos gavėjui), taip pat informuoja apie teisę atsisakyti pasirašyti šią sutartį, priimti pasiūlymą ir pasirašyti sutartį arba siūlyti papildyti ar pakeisti jos sąlygas.

8.2. Privačios žemės savininkas ar valstybinės žemės valdytojas, privačios ar valstybinės žemės nuomininkas (panaudos gavėjas) jam patogiu būdu (telefonu, paštu, elektroniniu paštu) praneša apsaugos Tarnybai arba Direkcijai apie sutikimą pasirašyti sutartį, atsisakymą pasirašyti sutartį arba siūlomas papildyti ar pakeisti sąlygas.

8.3. Tarnyba arba Direkcija, gavusi privačios žemės savininko ar valstybinės žemės valdytojo, privačios ar valstybinės žemės nuomininko (panaudos gavėjo) pasiūlymą papildyti ar pakeisti sutarties projekto sąlygas, per 15 kalendorinių dienų jas įvertina ir, jeigu sąlygos atitinka saugomoje ar „Natura 2000“ teritorijoje aptinkamų gamtos vertybių ekologinius ir apsaugos poreikius ar kraštovaizdžio apsaugos poreikius, papildo apsaugos sutarties projektą ir pakartotinai paštu arba el. paštu pateikia jį nagrinėti privačios žemės savininkui ar valstybinės žemės valdytojui, privačios ar valstybinės žemės nuomininkui (panaudos gavėjui).

8.4. Kai privačios žemės savininko ar valstybinės žemės valdytojo, privačios ar valstybinės žemės nuomininko (panaudos gavėjo) pasiūlyti apsaugos sutarties projekto papildymai ar pakeitimai neatitinka saugomoje ar „Natura 2000“ teritorijoje aptinkamų gamtos vertybių ekologinių ir apsaugos ar kraštovaizdžio apsaugos poreikių, apsaugos sutarties projekto rengėjas tęsia konsultacijas ir derybas siekiant rasti abiem šalims priimtiną variantą. Jeigu šalims susitarti nepavyksta, šios konsultacijos nutraukiamos ir sutartis nesudaroma.

8.5. Apsaugos sutarties projekto rengėjas, gavęs privačios žemės savininko ar valstybinės žemės valdytojo, privačios ar valstybinės žemės nuomininko (panaudos gavėjo) sutikimą pasirašyti apsaugos sutartį, organizuoja sutarties pasirašymą.

III SKYRIUS

APSAUGOS SUTARTIES REGISTRAVIMAS

9. Sudaryta apsaugos sutartis teikiama registruoti Nekilnojamojo turto registre Nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“, nustatyta tvarka.

10. Apsaugos sutarties ar jos pakeitimo įregistravimą Nekilnojamojo turto registre organizuoja ir su tuo susijusias išlaidas padengia apsaugos Tarnyba arba Direkcija.

IV SKYRIUS

APSAUGOS SUTARTIES ĮSIGALIOJIMAS, KEITIMAS, NUTRAUKIMAS IR KITOS SĄLYGOS

11. Apsaugos sutartis, išskyrus jos 1.2 ir 1.3 papunkčius, įsigalioja nuo jos pasirašymo dienos. Apsaugos sutarties 1.2 ir 1.3 papunkčiai įsigalioja privačios žemės savininkui ar valstybinės žemės valdytojui, privačios ar valstybinės žemės nuomininkui (panaudos gavėjui) gavus numatytą piniginę kompensaciją už sutartyje numatytų įsipareigojimų vykdymą.

12. Apsaugos sutartis keičiama laikantis Aprašo 8 punkto reikalavimų.

13. Apsaugos sutartis gali būti nutraukiama:

13.1. Jeigu dėl privačios žemės savininko ar valstybinės žemės valdytojo, privačios ar valstybinės žemės nuomininko (panaudos gavėjo) kaltės sunaikinamos kraštovaizdžio ir (ar) gamtos vertybės, dėl kurių apsaugos sudaryta apsaugos sutartis.

13.2. Apsaugos sutartis gali būti nutraukiama šalių sutarimu, nes gamtos vertybės sunyko neatkuriamai dėl natūralių gamtinių procesų.

13.3. Apsaugos sutartis gali būti nutraukiama vienašališkai apsaugos Direkcijos administraciniu sprendimu, kai privačios žemės sklypas paimamas visuomenės poreikiams arba išperkamas valstybės nuosavybėn.

13.4. Apsaugos sutartis gali būti nutraukiama vienašališkai privačios žemės savininko ar valstybinės žemės valdytojo, privačios ar valstybinės žemės nuomininko (panaudos gavėjo) sprendimu, jeigu Tarnyba arba Direkcija neįvykdo ar netinkamai vykdo apsaugos sutartyje nustatytų sąlygų ir tai yra esminis sutarties pažeidimas pagal Lietuvos Respublikos civilinio kodekso 6.217 straipsnio 2 dalyje nustatytus požymius.

14. Pasikeitus privačios žemės savininkui ar valstybinės žemės valdytojui, privačios ar valstybinės žemės nuomininkui (panaudos gavėjui), teisės ir pareigos pagal apsaugos sutartį pereina naujam privačios žemės savininkui ar valstybinės žemės valdytojui, privačios ar valstybinės žemės nuomininkui (panaudos gavėjui).

V SKYRIUS

BAIGIAMOSIOS NUOSTATOS

15. Apsaugos sutartis sudaroma lietuvių kalba. Sudarant elektroninį dokumentą, apsaugos sutartis, jos pakeitimai pasirašomi elektroniniu parašu. Pasirašyta apsaugos sutartis perduodama Nekilnojamojo turto registro tvarkytojui valstybės įmonei Registrų centrui. Sudarant popierinęapsaugos sutartį, jos pakeitimus, ji sudaroma trimis (keturiais, jeigu sudarant apsaugos sutartį dalyvauja privačios ar valstybinės žemės nuomininkas (panaudos gavėjas)) egzemplioriais, kurie turi vienodą juridinę galią, po vieną kiekvienai šaliai, vienas egzempliorius perduodamas valstybės įmonei Registrų centrui.

16. Įgyvendinant Apraše nustatytas pareigas ir teises, Tarnyba ir Direkcija fizinių asmenų duomenis tvarko apsaugos sutarties sudarymo ir administravimo tikslu, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), kitais teisės aktais, reglamentuojančiais asmens duomenų apsaugą.

_________________________________

PATVIRTINTA

Lietuvos Respublikos Vyriausybės
2014 m gegužės 28 d. nutarimu Nr. 484

(Lietuvos Respublikos Vyriausybės

2025 m. d. nutarimo Nr. redakcija)

(Apsaugos sutarties dėl veiklos apribojimų, konkrečių žemės naudojimo sąlygų saugomoje teritorijoje, Europos ekologinio tinklo „Natura 2000“ teritorijoje forma)

______________ Nr. _____________

(data)

_______________________________

(apsaugos sutarties sudarymo vieta)

Mes,	,

(juridinio asmens pavadinimas)

toliau apsaugos sutartyje vadinamas (-a)	,

atstovaujamas (-a)	,

(pareigos, vardas, pavardė)

veikiantis (-i) pagal	,

(nuostatus, įstatus, įgaliojimą)

ir privačios žemės savininkas ar valstybinės žemės valdytojas	,

(juridinio asmens pavadinimas ar

,

fizinio asmens vardas, pavardė)

atstovaujamas (-a)	,

(pareigos, vardas, pavardė)

veikiančio (-ios) pagal	,

(nuostatus, įstatus, įgaliojimą)

toliau vadinamas (-a)	,

ir privačios ar valstybinės žemės nuomininkas (panaudos gavėjas)	,

(juridinio asmens pavadinimas

,

ar fizinio asmens vardas, pavardė)

atstovaujamas (-a)	,

(pareigos, vardas, pavardė)

veikiančio (-ios) pagal	,

(nuostatus, įstatus, įgaliojimą)

toliau vadinamas (-a)	, sudarėme šią

apsaugos sutartį dėl

(teritorijos pavadinimas ir adresas arba kiti duomenys, jeigu teritorija nėra adreso objektas,

žemės sklypo kadastro numeris, Lietuvos Respublikos saugomų teritorijų valstybės kadastro identifikavimo kodas)

ir šių joje aptinkamų gamtos vertybių išsaugojimo:	.

1. Apsaugos sutarties sąlygos:

1.1. Apsaugos sutartį sudarančios institucijos įsipareigojimai:

.

1.2. Privačios žemės savininko ar valstybinės žemės valdytojo įsipareigojimai:

.

1.3. Privačios ar valstybinės žemės nuomininko (panaudos gavėjo) įsipareigojimai:

.

1.4. Veiklą saugomoje teritorijoje, Europos ekologinio tinklo „Natura 2000“ teritorijoje reglamentuojantys dokumentai:

.

2. Apsaugos sutarties registravimas

įsipareigoja per 14 darbo dienų nuo šios sutarties

(nurodyti valstybės institucijos pavadinimą)

pasirašymo dienos pateikti ją registruoti Nekilnojamojo turto registro tvarkytojui valstybės įmonei Registrų centrui.

3. Šalių atsakomybė

Šalys atsako, kad šioje sutartyje nustatyti įsipareigojimai būtų vykdomi tinkamai ir laiku. Šalis, kuri nesilaikė sutartyje nustatytų įsipareigojimų, privalo atlyginti kitai šaliai dėl to atsiradusius nuostolius, gamtai padaryta žala atlyginama teisės aktų, reguliuojančių žalos aplinkai atlyginimą, nustatyta tvarka.

4. Apsaugos sutarties įsigaliojimas, keitimas, ginčų sprendimas ir kitos sąlygos:

4.1. Ši sutartis įsigalioja, išskyrus jos 1.2 ir 1.3 papunkčius, nuo jos pasirašymo dienos. Sutarties 1.2 ir 1.3 papunkčiai įsigalioja privačios žemės savininkui ar valstybinės žemės valdytojui, privačios ar valstybinės žemės nuomininkui (panaudos gavėjui) gavus numatytą piniginę kompensaciją už sutartyje numatytų įsipareigojimų vykdymą.

4.2. Šios sutarties pakeitimai ir papildymai galimi tik dvišaliu (trišaliu) rašytiniu šalių susitarimu. Sutarties pakeitimą inicijuojanti šalis kreipiasi į kitą šalį paštu su apsaugos sutarties pakeitimo projektu ar rašytiniais pasiūlymais tartis dėl konkrečių apsaugos sutarties pakeitimų, kita šalis įsipareigoja per 15 kalendorinių dienų atsakyti pakeitimą inicijavusiai sutarties šaliai.

4.3. Visi su šia apsaugos sutartimi susiję ginčai sprendžiami derybomis. Šalims per 30 kalendorinių dienų nepavykus išspręsti ginčo taikiai, ginčai sprendžiami Lietuvos Respublikos teismuose taikant Lietuvos Respublikos teisę.

5. Apsaugos sutarties priedai:

5.1. Nekilnojamojo turto kadastro žemėlapio ištrauka arba žemės sklypo planas su gamtos vertybių radavietėmis ir pažymėtomis sklypo (ar jo dalies), kuriame nustatomi apribojimai ar naudojimo sąlygos, ribomis.

5.2. Kiti priedai:	.

6. Baigiamosios nuostatos

Apsaugos sutartis sudaryta lietuvių kalba, sudarant vieną elektroninį dokumentą. Apsaugos sutartis, jos pakeitimai pasirašomi elektroniniu parašu. Pasirašyta apsaugos sutartis perduodama Nekilnojamojo turto registro tvarkytojui valstybės įmonei Registrų centrui.

Arba:

Sudaryti 3 (trys) (4 (keturi)) apsaugos sutarties originalūs egzemplioriai lietuvių kalba, po vieną kiekvienai šaliai, vienas egzempliorius perduodamas valstybės įmonei Registrų centrui.

Šalių rekvizitai ir parašai:

(Apsaugos sutartį sudaranti institucija) _____________________ (juridinio asmens pavadinimas, _____________________ buveinė, kodas, _____________________ telefono ir (ar) fakso numeriai) A.V. _____________________ (atstovo pareigos, parašas, vardas, pavardė)	(Privačios žemės savininkas ar valstybinės žemės valdytojas) ________________________ (juridinio asmens pavadinimas, buveinė, kodas ________________________ ar fizinio asmens vardas, pavardė, ________________________ asmens kodas, adresas korespondencijai, ________________________ telefono numeris, A.V. ________________________ (savininko ar valstybinės žemės valdytojo ar jo atstovo pareigos, parašas, vardas, pavardė)	(Privačios ar valstybinės žemės nuomininkas (panaudos gavėjas) ________________________ (juridinio asmens pavadinimas, buveinė, kodas ________________________ ar fizinio asmens vardas, pavardė, ________________________ asmens kodas, adresas korespondencijai, ________________________ telefono numeris, A.V. ________________________ (nuomininko (panaudos gavėjo) pareigos, parašas, vardas, pavardė)

Pastaba. Antspaudas dedamas sudarant rašytinę sutartį, jeigu jis privalomas pagal steigimo dokumentus arba įstatymus. Sudarant elektroninę sutartį, antspaudo ir parašo vietos žymėjimo nereikia.

__________________

PATVIRTINTA

Lietuvos Respublikos Vyriausybės
2014 m gegužės 28 d. nutarimu Nr. 484

(Lietuvos Respublikos Vyriausybės

2025 m. d. nutarimo Nr. redakcija)

APSAUGOS SUTARTIES DĖL PRIVAČIOS SAUGOMOS VIETOVĖS

SUDARYMO TVARKOS APRAŠAS

I SKYRIUS

BENDROSIOS NUOSTATOS

1. Apsaugos sutarties dėl privačios saugomos vietovės sudarymo tvarkos aprašas (toliau – Aprašas) nustato apsaugos sutarties dėl privačios saugomos vietovės (toliau – apsaugos sutartis) sudarymo tvarką.

2. Apsaugos sutartis sudaroma, kai:

2.1. privačios žemės savininkas pasiūlo Valstybinei saugomų teritorijų tarnybai prie Aplinkos ministerijos (toliau – Tarnyba) jo valdomoje žemėje nustatyti privačią saugomą vietovę;

2.2. kai Tarnyba pasiūlo privačios žemės savininkui jo valdomoje žemėje nustatyti privačią saugomą vietovę, jei ši žemė patenka į Tarnybos vadovo patvirtintą prioritetinių plotų, kuriuose siūloma nustatyti privačias saugomas vietoves, sąrašą, ir privačios žemės savininkas sutinka.

3. Apsaugos sutartimi siekiama išsaugoti ar atkurti Europos Bendrijos svarbos natūralias buveines, saugomas gyvūnų, augalų ir grybų rūšis, įrašytas į Lietuvos Respublikos aplinkos ministro patvirtintą Lietuvos Respublikos saugomų gyvūnų, augalų ir grybų rūšių sąrašą, jų buveines, kraštovaizdį, gamtos ir (ar) kultūros paveldo objektus, atkurti pažeistas ekosistemas, išsaugoti vietos bendruomenėms svarbias vietoves, sutartyje nustatomas gamtos vertybių, kraštovaizdžio apsaugos, naudojimo ir (ar) tvarkymo priemonių įgyvendinimas.

4. Apraše vartojamos sąvokos apibrėžtos Lietuvos Respublikos saugomų teritorijų įstatyme, Lietuvos Respublikos specialiųjų žemės naudojimo sąlygų įstatyme, Lietuvos Respublikos žemės įstatyme.

II SKYRIUS

APSAUGOS SUTARTIES TURINYS

5. Veiklą privačioje saugomoje vietovėje reglamentuoja privačios žemės savininko ir Tarnybos sudaryta apsaugos sutartis dėl privačios saugomos vietovės.

6. Apsaugos sutartyje su privačios žemės savininku individualiai susitariama dėl gamtos vertybių, įskaitant negyvosios gamtos vertybes, ar kraštovaizdžio apsaugos ir naudojimo priemonių nustatymo, tvarkymo priemonių įgyvendinimo jo valdomoje žemėje. Apsaugos sutartyje:

6.1. išvardijamos saugomos:

6.1.1. Europos Bendrijos svarbos natūralių buveinių tipai, augalų ir gyvūnų rūšys, jų buveinės;

6.1.2. gyvūnų, augalų ir grybų rūšys, įrašytos į Lietuvos Respublikos saugomų gyvūnų, augalų ir grybų rūšių sąrašą, ir jų buveinės;

6.1.3. kitos gamtos vertybės;

6.1.4. kraštovaizdžio tipas;

6.1.5. gamtos ir (ar) kultūros paveldo objektai;

6.1.6. vietos bendruomenėms svarbios vietovės;

6.2. išvardijamos atkuriamos pažeistos ekosistemos, Europos Bendrijos svarbos natūralios buveinės, augalų ir gyvūnų rūšių buveinės, gyvūnų, augalų ir grybų rūšys, įrašytos į Lietuvos Respublikos saugomų gyvūnų, augalų ir grybų rūšių sąrašą, ir jų buveinės;

6.3. išvardijamos:

6.3.1. Europos Bendrijos svarbos natūralių buveinių tipų, augalų ir gyvūnų rūšių ekologinius reikalavimus atitinkančios apsaugos priemonės buveinių apsaugai svarbiose teritorijose;

6.3.2. kitų gamtos vertybių, kraštovaizdžio apsaugos, naudojimo ir (ar) tvarkymo priemonės, kurias reikia įgyvendinti, jų įgyvendinimo būdai;

6.4. sutariama dėl veiklos apribojimų, jei tokių reikiai gamtos vertybėms išsaugoti.

7. Privačios vietovės ribų planas nėra teritorijų planavimo dokumentas, bet yra neatskiriama apsaugos sutarties dalis.

III SKYRIUS

APSAUGOS SUTARTIES PARENGIMAS IR DERINIMAS

8. Apsaugos sutarties projektą pagal kompetenciją rengia ir privačios žemės savininkui teikia Tarnyba.

9. Viena apsaugos sutartis gali būti rengiama ir pasirašoma:

9.1. su vienu privačios žemės savininku;

9.2. su keliais privačios žemės savininkais, kai reikia išsaugoti gamtos vertybes, esančias besiribojančiuose žemės sklypuose.

10. Kai apsaugos sutarties pasirašymą inicijuoja:

10.1. privačios žemės savininkas, jis raštu prašo Tarnybos parengti apsaugos sutarties projektą ir aptarti visas apsaugos priemones ar sąlygas gamtos vertybėms išsaugoti;

10.2. Tarnyba, rengia išankstines konsultacijas su privačios žemės savininku dėl apsaugos sutarties sudarymo, numatomų gamtos vertybių išsaugojimo sąlygų ir apsaugos sutarties sąlygų tokia tvarka:

10.2.1. privačios žemės savininkui paštu arba elektroniniu paštu pateikia pasiūlymą surengti išankstines konsultacijas nuoutoliniu būdu arba gyvai, suderina susitikimo vietą ir laiką;

10.2.2. išankstinių konsultacijų metu supažindina privačios žemės savininką su numatytomis išsaugoti gamtos, kraštovaizdžio vertybėmis, joms išsaugoti reikalingą privačios saugomos vietovės plotą (ribas) ir paštu arba elektroniniu paštu pateikia paaiškinimą apie geriausius numatytų saugoti gamtos, kraštovaizdžio vertybių apsaugos būdus privačios saugomos vietovės riboms nustatyti, apsaugos sąlygoms ir priemonėms aptarti;

10.2.3. išankstinių konsultacijų metu, privačios žemės savininko pageidavimu, vietoje parodomos numatytos išsaugoti gamtos, kraštovaizdžio vertybės (jeigu tuo metu tai įmanoma atsižvelgiant į numatytų saugoti gamtos vertybių gyvenimo ciklą ar kitas jų ypatybes), paaiškinama, kaip jas atpažinti, saugoti;

10.2.4. išankstinių konsultacijų metu išsiaiškina preliminarią privačios žemės savininko nuomonę, ar jis sutinka, kad būtų numatyta privati saugoma vietovė, laikytis saugotinų gamtos, kraštovaizdžio vertybių išsaugojimo poreikius atitinkančių sąlygų, paaiškina apsaugos sutarties derinimo ir pasirašymo eigą;

10.2.5. parengia išankstinių konsultacijų protokolą, kuriame aprašo esminius įvykusių konsultacijų klausimus (kokia informacija pateikta privačios žemės savininkui, jo klausimai ir preliminari nuomonė apie apsaugos sutarties sudarymą).

11. Atsižvelgdama į išankstinių konsultacijų rezultatus, Tarnyba parengia Lietuvos Respublikos Vyriausybės nustatytos formos apsaugos sutarties projektą, kuris derinimas ir pasirašyomas tokia tvarka:

11.1. Tarnyba sutarties projektą ir privačios saugomos vietovės ribas registruotu laišku arba elektroniniu paštu pateikia privačios žemės savininkui ir suteikia ne trumpesnį kaip 15 darbo dienų laikotarpį projektui išnagrinėti, taip pat informuoja apie teisę atsisakyti pasirašyti sutartį, priimti pasiūlymą ir pasirašyti sutartį ar siūlyti papildyti ar pakeisti jos sąlygas;

11.2. privačios žemės savininkas jam patogiu būdu (telefonu, paštu, elektroniniu paštu) praneša Tarnybai apie sutikimą pasirašyti apsaugos sutartį, atsisakymą ją pasirašyti arba siūlomas papildyti ar pakeisti privačios saugomos vietovės ribas, sąlygas;

11.3. Tarnyba, gavusi privačios žemės savininko pasiūlymą papildyti ar pakeisti sutarties projekto sąlygas, privačios saugomos vietovės ribas, jas įvertina ir, jeigu sąlygos atitinka teritorijoje aptinkamų gamtos, kraštovaizdžio vertybių apsaugos poreikius, papildo apsaugos sutarties projektą, pakoreguoja ribų planą (jei buvo siūlyta ir siūlymai priimtini) ir pakartotinai registruotu laišku arba elektroniniu paštu pateikia jį nagrinėti privačios žemės savininkui, suteikdama ne trumpesnį kaip 15 darbo dienų laikotarpį;

11.4. kai privačios žemės savininko pasiūlyti apsaugos sutarties ar privačios saugomos vietovės ribų plano projekto papildymai ar pakeitimai neatitinka privačios saugomos vietovės nustatymo nuostatų, Tarnyba tęsia konsultacijas ir derybas su privačios žemės savininku ieškodama abiem šalims priimtino varianto. Jeigu šalims susitarti nepavyksta, konsultacijos nutraukiamos ir apsaugos sutartis nesudaroma;

11.5. Tarnyba, gavusi privačios žemės savininko sutikimą pasirašyti apsaugos sutartį, organizuoja sutarties pasirašymą.

III SKYRIUS

APSAUGOS SUTARTIES REGISTRAVIMAS

12. Juridinis faktas apie apsaugos sutartį registruojamas Nekilnojamojo turto registre Nekilnojamojo turto registro nuostatų, patvirtintų Lietuvos Respublikos Vyriausybės 2014 m. balandžio 23 d. nutarimu Nr. 379 „Dėl Nekilnojamojo turto registro nuostatų patvirtinimo“, nustatyta tvarka.

12. Jeigu privati saugoma vietovė:

12.1. patenka į prioritetinių privačių saugomų vietovių sąrašą, apsaugos sutartis registruoti Nekilnojamojo turto registre teikia ir registravimo išlaidas apmoka Tarnyba;

12.2. nepatenka į prioritetinių privačių saugomų vietovių sąrašą, apsaugos sutartis registruoti Nekilnojamojo turto registre teikia ir registravimo išlaidas apmoka žemės savininkas.

13. Nustatyta privati saugoma vietovė registruojama Lietuvos Respublikos saugomų teritorijų valstybės kadastre.

IV SKYRIUS

APSAUGOS SUTARTIES ĮSIGALIOJIMAS, KEITIMAS, NUTRAUKIMAS IR KITOS SĄLYGOS

14. Apsaugos sutartis, išskyrus jos 1.2 papunktį, kai privati saugoma vietovė patenka į Valstybinės saugomų teritorijų tarnybos vadovo patvirtintą prioritetinių plotų, kuriuose siūloma nustatyti privačias saugomas vietoves, sąrašą (toliau – prioritetinių plotų, kuriuose siūloma nustatyti privačias saugomas vietoves, sąrašas), įsigalioja nuo jos pasirašymo dienos. Apsaugos sutarties 1.2 papunktis, kai privati saugoma vietovė patenka į prioritetinių plotų, kuriuose siūloma nustatyti privačias saugomas vietoves, sąrašą, įsigalioja privačios žemės savininkui gavus numatytą piniginę kompensaciją už sutartyje numatytų įsipareigojimų vykdymą.

Apsaugos sutartis, kai privati saugoma vietovė nepatenka į prioritetinių plotų, kuriuose siūloma nustatyti privačias saugomas vietoves, sąrašą, įsigalioja nuo jos pasirašymo dienos.

15. Apsaugos sutartis keičiama laikantis Aprašo 11 punkto reikalavimų.

16. Apsaugos sutartis gali būti nutraukiama:

16.1. jeigu dėl privačios žemės savininko kaltės sunaikinamos kraštovaizdžio, gamtos vertybės, dėl kurių apsaugos sudaryta apsaugos sutartis;

16.2. šalių sutarimu, nes gamtos vertybės sunyko neatkuriamai dėl natūralių gamtinių procesų;

16.3. vienašališkai Tarnybos administraciniu sprendimu, kai privačios žemės sklypas paimamas visuomenės poreikiams arba išperkamas valstybės nuosavybėn;

16.4. vienašališkai privačios žemės savininko sprendimu, jeigu Tarnyba neįvykdo ar netinkamai vykdo apsaugos sutartyje nustatytų sąlygų ir tai yra esminis sutarties pažeidimas pagal Lietuvos Respublikos civilinio kodekso 6.217 straipsnio 2 dalyje nustatytus požymius.

17. Pasikeitus privačios žemės savininkui, teisės ir pareigos pagal apsaugos sutartį pereina naujam privačios žemės savininkui.

IV SKYRIUS

BAIGIAMOSIOS NUOSTATOS

18. Apsaugos sutartis sudaroma lietuvių kalba. Sudarant elektroninį dokumentą, apsaugos sutartis, jos pakeitimai pasirašomi elektroniniu parašu. Pasirašyta apsaugos sutartis perduodama Nekilnojamojo turto registro tvarkytojui valstybės įmonei Registrų centrui. Sudarant popierinę apsaugos sutartį, jos pakeitimus ir papildymus, ji sudaroma trimis egzemplioriais, kurie turi vienodą juridinę galią, po vieną kiekvienai šaliai, vienas egzempliorius perduodamas valstybės įmonei Registrų centrui.

19. Įgyvendinant Apraše nustatytas pareigas ir teises, Tarnyba fizinių asmenų duomenis tvarko apsaugos sutarties sudarymo ir administravimo tikslu, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitais teisės aktais, reglamentuojančiais asmens duomenų apsaugą.

_________________________________

PATVIRTINTA

Lietuvos Respublikos Vyriausybės
2014 m gegužės 28 d. nutarimu Nr. 484

(Lietuvos Respublikos Vyriausybės

2025 m. d. nutarimo Nr. redakcija)

(Apsaugos sutarties dėl privačios saugomos vietovės forma)

______________ Nr. _____________

(data)

_______________________________

(apsaugos sutarties sudarymo vieta)

Mes,	,

(juridinio asmens pavadinimas)

toliau apsaugos sutartyje vadinamas (-a)	,

atstovaujamas (-a)	,

(pareigos, vardas, pavardė)

veikiantis (-i) pagal	,

(nuostatus, įstatus, įgaliojimą)

ir privačios žemės savininkas	,

(fizinio asmens vardas, pavardė arba juridinio asmens pavadinimas)

atstovaujamas (-a)	,

(vardas, pavardė)

veikiančio (-ios) pagal	,

(įgaliojimą)

toliau vadinamas (-a)	,

sudarėme šią

apsaugos sutartį dėl

(teritorijos pavadinimas ir adresas arba kiti duomenys, jeigu teritorija nėra adreso objektas,

žemės sklypo kadastro numeris, Lietuvos Respublikos saugomų teritorijų valstybės kadastro identifikavimo kodas)

ir šių joje aptinkamų vertybių išsaugojimo:	.

1. Apsaugos sutarties sąlygos:

1.1. Apsaugos sutartį sudarančios institucijos įsipareigojimai:______________________

1.2. Privačios žemės savininko įsipareigojimai:

1.3. Veiklą privačioje saugomoje vietovėje reglamentuojantys dokumentai:

2. Apsaugos sutarties registravimas

_____________________________ įsipareigoja per 14 darbo dienų nuo šios apsaugos

(nurodyti valstybės institucijos pavadinimą arba privačios saugomos vietovės savininko vardą, pavardę/juridinio asmens pavadinimą )

sutarties pasirašymo dienos pateikti ją registruoti Nekilnojamojo turto registro tvarkytojui valstybės įmonei Registrų centrui.

3. Šalių atsakomybė

Šalys atsako, kad apsaugos sutartyje nustatyti įsipareigojimai būtų vykdomi tinkamai ir laiku. Šalis, kuri nesilaikė apsaugos sutartyje nustatytų įsipareigojimų, privalo atlyginti kitai šaliai dėl to atsiradusius nuostolius, gamtai padaryta žala atlyginama teisės aktų, reguliuojančių žalos aplinkai atlyginimą, nustatyta tvarka.

4. Apsaugos sutarties įsigaliojimas, keitimas, ginčų sprendimas ir kitos sąlygos:

4.1. Apsaugos sutartis, išskyrus jos 1.2 papunktį, kai privati saugoma vietovė patenka į Valstybinės saugomų teritorijų tarnybos vadovo patvirtintą prioritetinių plotų, kuriuose siūloma nustatyti privačias saugomas vietoves, sąrašą (toliau – prioritetinių plotų, kuriuose siūloma nustatyti privačias saugomas vietoves, sąrašas), įsigalioja nuo jos pasirašymo dienos. Sutarties 1.2 papunktis, kai privati saugoma vietovė patenka į prioritetinių plotų, kuriuose siūloma nustatyti privačias saugomas vietoves, sąrašą, įsigalioja privačios žemės savininkui gavus numatytą piniginę kompensaciją už sutartyje numatytų įsipareigojimų vykdymą. Apsaugos sutartis, kai privati saugoma vietovė nepatenka į prioritetinių plotų, kuriuose siūloma nustatyti privačias saugomas vietoves, sąrašą, įsigalioja nuo jos pasirašymo dienos.

4.2. Apsaugos sutarties pakeitimai ir papildymai galimi tik dvišaliu (trišaliu) rašytiniu šalių susitarimu; sutarties pakeitimą inicijuojanti šalis kreipiasi į kitą šalį raštu su apsaugos sutarties pakeitimo projektu ar rašytiniais pasiūlymais; dėl konkrečių sutarties pakeitimų, kita šalis įsipareigoja per 15 kalendorinių dienų atsakyti pakeitimą inicijavusiai sutarties šaliai.

4.3. Visi su šia sutartimi susiję ginčai sprendžiami derybomis. Šalims per 30 kalendorinių dienų nepavykus išspręsti ginčo taikiai, ginčai sprendžiami Lietuvos Respublikos teismuose taikant Lietuvos Respublikos teisę.

5. Apsaugos sutarties priedai:

5.1. Privačios saugomos vietovės ribų planas

5.2. Kiti priedai:	.

6. Baigiamosios nuostatos

Sutartis sudaryta lietuvių kalba, sudarant vieną elektroninį dokumentą. Sutartis, jos pakeitimai pasirašomi elektroniniu parašu. Pasirašyta sutartis perduodama valstybės įmonei Registrų centrui.

Arba:

Sudaryti 3 (trys) apsaugos sutarties originalūs egzemplioriai lietuvių kalba, po vieną kiekvienai šaliai, vienas egzempliorius perduodamas valstybės įmonei Registrų centrui.

Šalių rekvizitai ir parašai:

(Apsaugos sutartį sudaranti institucija) _____________________ (juridinio asmens pavadinimas, _____________________ buveinė, kodas, _____________________ telefono ir (ar) fakso numeriai) A.V. _____________________ (atstovo pareigos, parašas, vardas, pavardė)	(Privačios žemės savininkas) ________________________ (juridinio asmens pavadinimas, buveinė, kodas ________________________ ar fizinio asmens vardas, pavardė, ________________________ asmens kodas, adresas korespondencijai, ________________________ telefono numeris, A.V. ________________________ (savininko ar jo atstovo parašas, vardas, pavardė)

Pastaba. Antspaudas dedamas sudarant rašytinę sutartį, jeigu jis privalomas pagal steigimo dokumentus arba įstatymus. Sudarant elektroninę sutartį, antspaudo ir parašo vietos žymėjimo nereikia.

________________________________